
H O T Ă R Â R E

pentru modificarea și completarea Hotărârii Consiliului General al Muncipiului București nr. 13/31.01.2023 privind aprobarea prețului local de facturare al energiei termice furnizate populației de Compania Municipală Termoenergetica București S.A., cu exprimarea energiei termice facturate in Mwh

Având în vedere Referatul de aprobare al unor consilieri generali ai Municipiului București şi Raportul de specialitate al Direcţiei Generale Servicii Publice – Direcția Servicii Integrate;
Văzând avizele comisiilor de specialitate din cadrul Consiliului General al Municipiului Bucureşti;
Luând în considerare prevederile cuprinse în Ordonanţa Guvernului nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările și completările ulterioare;
Ținând seama de Hotărârea Consiliului General al Muncipiului București nr. 145/11.03.2019 privind aprobarea înființării societătilor pe acțiuni Compania·Municipală Termoenergetica București S.A. și a Companiei Municipale Energetica Servicii București S.A., în scopul continuării serviciului de alimentare cu energie termică;
În temeiul prevederilor art. 129 alin. (2) lit. d), alin. (7) lit. n) și art. 139 alin. (3) din O.U.G. nr. 57/2019 privind Codul administrativ, cu modificările și completările ulterioare,

CONSILIUL GENERAL AL MUNICIPIULUI BUCUREŞTI
H O T Ă R Ă Ş T E:

	Art.I Se aprobă modificarea și completarea Hotărârii Consiliului General al Muncipiului București nr. 13/31.01.2023 privind aprobarea prețului local de facturare al energiei termice furnizate populației de Compania Municipală Termoenergetica București S.A., cu exprimarea energiei termice facturate în Mwh, după cum urmează:

1. La articolul 2 al hotărârii se introduc 5 alineate noi, după cum urmează:

”(2) Energia termică va fi furnizată populației la parametrii contractuali conveniți, conform diagramei de furnizare actualizată, anexă la contract.
(3) În termen de 90 de zile de la data intrării în vigoare a prezentei, Compania Municipală Termoenergetica București S.A.. are obligația de a actualiza diagrama pentru furnizarea energiei termice către populație și asociațiile de proprietari.
(4) În cazul în care energia termică nu va fi furnizată la temperatura convenită contractual, conform diagramei, populația are dreptul la diminuarea prețului conform formulei de calcul stabilită prin regulament.
(5) În termen de 90 de zile de la data intrării în vigoare a prezentei, Compania Municipală Termoenergetica București S.A. are obligația propunerii și stabilirii unei formule de calcul, prin regulament, pentru aplicarea diminuărilor de preț, care va fi supusă aprobării Consiliului General al Municipiului București.
(6) În termen de 90 de zile de la data intrării în vigoare a prezentei, Compania Municipală Termoenergetica București S.A. are obligația inițierii procedurii de negociere cu Electrocentrale Bucureşti S.A. (ELCEN)  privind condițiile de exploatare a rețelei de termoficare și de stabilire a noii diagrame de operare a sistemului, compatibilă cu situația actuală a rețelei de termoficare.”

 
2. După articolul 2 al hotărârii se introduce un nou articol, care va avea următorul cuprins:

 	”Art.3 Până la intrarea în vigoare a noilor reglementări prevăzute la art. 2 se vor aplica parametrii stabiliți prin diagrama pentru furnizarea energiei termice către populație, în vigoare, populația având dreptul la diminuarea prețului în funcție de temperatura energiei termice efectiv furnizate.” 

3. Articolul 3 al hotărârii se renumerotează și devine articolul 4.

Art. II Direcţiile din cadrul aparatului de specialitate al Primarului General al Municipiului Bucureşti și Compania Municipală Termoenergetica București S.A. vor aduce la îndeplinire prevederile prezentei hotărâri.






PREŞEDINTE DE ŞEDINŢĂ,                              SECRETAR GENERAL
AL MUNICIPIULUI BUCUREŞTI,

